cyanic-selkie/wikianc huggingface dataset:
เอฟเอคอมมิวนิตีชีลด์ 2016
ภูมิหลัง
การแข่งขันที่ทั้งคู่พบกันล่าสุดเกิดขึ้นที่ โอลด์แทรฟฟอร์ด ในวันที่ 1 พฤษภาคม ค.ศ. 2016 ใน้เกมพรีเมียร์ลีก โดยอ็องตอนี มาร์ซียาล เป็นผู้ทำประตูให้กับแมนฯ ยูไนเต็ดในนาทีที่ 8 ก่อนที่ในอีก 9 นาทีต่อมา เวส มอร์แกน กัปตันทีมของเลสเตอร์จะทำประตูตีเสมอให้กับทีมได้ ซึ่งผลจบลงด้วยคะแนนนี้
โชเซ มูรีนโย ผู้จัดการทีมแมนฯ ยูไนเต็ด ได้เป็นผู้จัดการทีมลงแข่งขันในคอมมิวนิตีชีลด์ 2 ปีติดต่อกัน โดยในปีก่อนหน้าเขาเป็นผู้จัดการทีมของเขลซี ซึ่งแพ้ให้กับคูแข่ง อาร์เซนอล 1–0
สรุป
เจสซี ลินการ์ด เป็นผู้ทำประตูแรกให้กับแมนฯ ยูไนเต็ดในนาทีที่ 32 จากการเลี้ยงบอลผ่านผู้เล่น 6 คนของเลสเตอร์และวิ่งเข้าไปยิงประตูด้วยเท้าขวาผ่านมือของ แคสเปอร์ สไมเกิล เข้าไป ก่อนที่ในนาทีที่ 52 จากจังหวะที่อาห์เมด มูซา พาบอลขึ้นมาทำเกมรุกในพื้นที่ของอีกฝ่ายและเปิดบอลสั้นให้ วาร์ดี แต่ในจังหวะนี้ได้ถูก มารวน แฟลายนี ตัดบอลไว้และคืนหลังให้กับ ดาบิด เด เฆอา แต่มีความแรงน้อยเกินไป วาร์ดี จึงตัดบอลได้ก่อนจะถึงตัวเด เฆอา และเข้าไปยิงประตูด้วยเท้าซ้ายผ่านมือของเขาไปได้สำเร็จ เป็นประตูตีเสมอ 1–1 ก่อนที่ ซลาตัน อีบราฮีมอวิช กองหน้าชาวสวีเดนจะเป็นผู้โหม่งทำประตูเป็นประตูที่สองของแมนฯ ยูไนเต็ดจากการเปิดบอลทางด้านขวาของ อันโตนิโอ บาเลนเซีย เป็นประตูที่ทำให้ทีมชนะเลิศการแข่งขันรายการนี้เป็นครั้งที่ 21 และเป็นครั้งที่ 17 ในฐานะแชมป์เดี่ยว
เจิร์จ แกโด
เจิร์จ แกโด (György Gedó) นักมวยสากลสมัครเล่นชาวฮังการี เกิดเมื่อ 23 เมษายน พ.ศ. 2492 ที่บูดาเปสต์ ประเทศฮังการี ติดทีมชาติฮังการีเข้าแข่งขันกีฬาโอลิมปิกในรุ่นไลต์ฟลายเวตถึง 4 ครั้ง คือ พ.ศ. 2511 ที่เม็กซิโก พ.ศ. 2515 ที่เยอรมนีตะวันตก พ.ศ. 2519 ที่แคนาดา และ พ.ศ. 2523 ที่มอสโก
ในพ.ศ. 2511 แกโดตกรอบแรก แพ้โจเซฟ ดอโนวัน จากออสเตรเลียตกรอบแรก เมื่อ 13 ตุลาคม ส่วนใน พ.ศ. 2515 แกโดประสบความสำเร็จมากที่สุด รอบแรก ชนะอาร์เอสซี สุรพงษ์ ศรีภิรมย์ จากไทย เมื่อ 28 สิงหาคม รอบสอง ชนะเดนนิส ทอลบอต จากออสเตรเลีย เมื่อ 4 กันยายน รอบ 8 คนสุดท้าย ชนะวลาดีมีร์ อีวานอฟ จากสหภาพโซเวียต เมื่อ 7 กันยายน รอบรองชนะเลิศ ชนะแรล์ฟ เอฟวันส์ จากสหราชอาณาจักร เมื่อ 8 กันยายน และในรอบชิงชนะเลิศ ชนะคิม อู-กิล จากเกาหลีเหนือ เมื่อ 10 กันยายน ได้เหรียญทอง
อำเภอน้ำหนาว
น้ำหนาว เป็นอำเภอที่ตั้งอยู่ในจังหวัดเพชรบูรณ์ ส่วนใหญ่เป็นพื้นที่ภูเขาสูง มีเขตป่าอุทยานแห่งชาติน้ำหนาว ประชากรส่วนใหญ่พูดภาษา "ไทหล่ม" เช่นเดียวกับ อำเภอหล่มเก่า และ อำเภอหล่มสัก
ที่ตั้งและอาณาเขต
อำเภอน้ำหนาวตั้งอยู่ทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอน้ำหนาวแบ่งพื้นที่การปกครองออกเป็น 4 ตำบล 30 หมู่บ้าน ได้แก่
การปกครองส่วนท้องถิ่น
ท้องที่อำเภอน้ำหนาวประกอบด้วยองค์กรปกครองส่วนท้องถิ่น 4 แห่ง ได้แก่
ระยะฟัก
ระยะฟักคือช่วงเวลาระหว่างการสัมผัสสิ่งที่ทำให้เกิดโรค (เช่น เชื้อก่อโรค สารเคมี หรือรังสี เป็นต้น) กับการปรากฏอาการของโรค ในกรณีโรคติดเชื้อ ระยะฟักคือระยะเวลาที่เชื้อเพิ่มจำนวนจนถึงจุดที่จะทำให้เกิดอาการในผู้ป่วยได้
ตัวอย่าง
ระยะฟักมีความแตกต่างกันไปในแต่ละการเจ็บป่วยแต่ละครั้ง แต่ละคน ดังนั้นจึงระบุได้เป็นช่วง หรือหากเป็นไปได้อาจระบุด้วยค่าเปอร์เซนไทล์ที่ 10 และ 90 แม้จะทำไม่ได้ในทุกกรณีก็ตาม
เสือกระดาษ
เสือกระดาษ เป็นคำแปลจากวลีภาษาจีน 紙老虎 (จื่อเหลาหู่) คำนี้หมายถึง สิ่งที่ดูน่าเกรงขามแต่ไร้อำนาจและไม่อาจทนการต่อต้านได้ คำนี้เป็นที่รู้จักกันดีในโลกตะวันตกว่าเป็นคำขวัญที่รัฐคอมมิวนิสต์จีนของเหมา เจ๋อตุงใช้กับศัตรู โดยเฉพาะรัฐบาลสหรัฐ
ในการให้สัมภาษณ์แก่แอนนา หลุยส์ สตรอง นักหนังสือพิมพ์ชาวอเมริกันในปี 2489 เหมา เจ๋อตุงใช้วลี "เสือกระดาษ" อธิบายจักรวรรดินิยมอเมริกา เขากล่าวว่า "โดยลักษณะภายนอกแล้วทรงพลัง แต่ที่จริงแล้วไม่มีอะไรต้องกลัว มันเป็นเสือกระดาษ ภายนอกเป็นเสือ แต่ทำจากกระดาษ ไม่สามารถทนลมฝน ผมเชื่อว่ามันหาใช่อื่นใดนอกจากเสือกระดาษ" ในมุมมองของเหมา พวกปฏิกิริยาทั้งหมดเป็นเสือกระดาษ ดูผิวเผินแล้วทรงพลังแต่มีแนวโน้มเหยียดเกินซึ่งนำไปสู่การล่มสลายฉับพลัน เมื่อเหมาวิจารณ์การจำยอมสละของโซเวียตต่อสหรัฐระหว่างการแตกจีน-โซเวียต มีรายงานว่านายกรัฐมนตรีโซเวียต นิกิตา ครุสชอฟ กล่าวว่า "เสือกระดาษมีฟันนิวเคลียร์"
เจ้าชายมีแชล เคานต์แห่งเอเวรอ
เจ้าชายมีแชล เคานต์แห่งเอเวรอ (Prince Michel, Count of Évreux) ประสูติเมื่อวันที่ 25 มิถุนายน 2484 ณ ราบัต โมรอกโก เป็นพระบุตรลำดับที่ 7 และพระโอรสลำดับที่ 2 ใน เจ้าชายอ็องรี เคานต์แห่งปารีส (2451-2542) และ เจ้าหญิงอิซาเบลแห่งออร์เลอ็อง-บราแกนซา เป็นพระอนุชาใน เจ้าชายอ็องรี เคานต์แห่งปารีส และพระปิตุลา(อาชาย) ในเจ้าชายจีนส์ เคานต์แห่งปารีส พระประมุขพระองค์ปัจจุบันแห่งราชวงศ์ออร์เลอ็อง เมื่อพระองค์ทรงเจริญพระชันษา พระองค์เคยคบหากับ เจ้าหญิงไอรีนแห่งกรีซและเดนมาร์ก พระขนิษฐาใน สมเด็จพระราชาธิบดีคอนสแตนตินที่ 2 แห่งกรีซ และ สมเด็จพระราชินีโซเฟียแห่งสเปน แต่แล้วพระองค์ก็ทรงเลิกคบหากัน ต่อมาพระองค์ทรงเสกสมรสกับ เบียทริซ ปาสกิเยร์ เดอ ฟรองคลีเยอ เมื่อวันที่ 18 พฤศจิกายน 2510 แต่การเสกสมรสครั้งนี้มิได้รับการยินยอมจกาพระบิดา นั้นทำให้พระชายามิได้รับพระอิสริยยศใดๆ แต่พระบุตรได้รับพระอิสริยยศ ต่อมาเมื่อวันที่ 10 ธันวาคม 2519 พระบิดาของพระองค์ทรงสถาปนาพระชายาให้มีพระอิสริยยศเจ้าหญิง โดยมี เจ้าชายอ็องรี เคานต์แห่งปารีส พระเชษฐาคอยช่วยเหลือและสนับสนุนครอบครัวพระองค์หลายๆเรื่อง ครอบครัวของพระองค์ได้ประทับในหลายประเทศ เช่น โมร็อกโก ประเทศอังกฤษ ประเทศเยอรมนี แต่พระบุตรของพระองค์ทั้ง 4 พระองค์นั้น ทรงเติบโตในสเปน ต่อมาพระองค์และพระชายาพระองค์แรก ทรงแยกทางกันเมื่อปี 2537 พระชายาได้ย้ายไปประทับที่อื่น แต่มิได้จดทะเบียนหย่ากัน จนเมื่อวันที่ 28 พฤศจิกายน 2555 ศาลอุทธรณ์แห่งปารีส ได้ทำการให้ทั้ง 2 สิ้นสุดความเป็นสามี-ภรรยากัน
29 เมษายน 2560 พระองค์ได้เสกสมรสใหม่กับ บาร์บารา เดอ พอชเช-พาร์โต ซึ่งพระชายาพระองค์ที่ 2 ของพระองค์เป็นญาติใน ลุดวิก ฟอน เพสเตอร์ ซึ่งการเสกสมรสครั้งนี้ พระเชษฐา เจ้าชายเคานต์แห่งปารีส ได้เป็นผู้จัดการทุกอย่าง พระชายาพระองค์ที่ 2 รับพระราชทานพระอิสริยยศ เจ้าหญิง เคาน์เตสแห่งเอเวรอ พระชายา พร้อมฐานันดรอยัลไฮนีส ในขณะที่พระชายาพระองค์กอ่น ยังได้เป็นเจ้าหญิง แต่เป็นเจ้าหญิงแห่งออร์เลอ็องแทน พระองค์และพระชายาพระองค์ที่ 2 ไม่มีพระบุตรด้วยกัน
ลอรา เจมส์
1990
รายชื่อสถานะออกซิเดชันของธาตุ
ด้านล่างนี้เป็นรายชื่อสถานะออกซิเดชันของธาตุ
รายชื่อ
{{legend|#E0FFFF|ธาตุ}} {{legend|#FFFACD|แก๊สมีตระกูล}}
รูปที่แสดงด้านล่างนี้เป็นรูปที่ถูกใช้โดย เออร์วิง แลงเมียร์ในปี 2462 โดยเป็นแผ่นกระดาษที่เกี่ยวกับกฎออกเตต The periodicity of the oxidation states was one of the pieces of evidence that led Langmuir to adopt the rule.
นิวฮอลแลนด์
นิวฮอล์แลนด์ อาจหมายถึง
สถานที่
ฯลฯ
เฮฟเวน
เฮฟเว่น เป็นซิงเกิลที่ 37 ของอายูมิ ฮามาซากิ และเป็นซิงเกิลที่ 3 ของเธอที่วางขายในประเทศไทยในรูปแบบ CD+VCD โดยวางแผงที่ญี่ปุ่นเมื่อวันที่ 14 กันยายน ค.ศ. 2005 วันแรกเปิดตัวที่อันดับ 2 ออริกอนชาร์ต วันที่ 2 ตกลงไปที่ 3 ของออริกอนชาร์ต แต่หลังจากนั้นก็ขึ้นมาที่อันดับ 1 ออริกอนชาร์ต โดยเปิดตัวสัปดาห์แรกที่ยอดขาย 169,000 แผ่น ซิงเกิลนี้อยู่ในออริกอนเดลี่ชาร์ตนาน 49 วัน โดยมียอดขายรวม 325,000 แผ่น เพลงเฮเว่นได้เป็นเพลงประกอบภาพยนตร์เรื่อง "ชิโนบิ" ส่วนเพลงวิล (Will) เป็นเพลงที่ใช้เครื่องดนตรีญี่ปุ่นประกอบจังหวะเพียงอย่างเดียว
รายชื่อเพลง
1.Heaven "original mix" mixed by Koji Morimoto
4.Heaven "Piano Version" mixed by Koji Morimoto
5.Heaven "original mix-Instrumental-" mixed by Koji Morimoto
6.Will "original mix-Instrumental-" mixed by Koji Morimoto
มิวสิกวีดีโอ
1.HEAVEN
2.HEAVEN
3.HEAVEN<TV-CM>
ชาร์ต
ยอดขายรวม: 326,694 แผ่น + 1,000,000+ ดาวน์โหลดทางมือถือ + 100,000+ ดาวน์โหลดเพลง = 1,426,694 (หมายเหตุ : ยอดขายนี้ไม่รวมยอดขายและยอดดาวน์โหลดนอกประเทศญี่ปุ่น และไม่รวมเพลง "Will")
สถานีการเคหะ
สถานีการเคหะ (Kan Kheha Station; รหัสสถานี: RN07) เป็นสถานีรถไฟฟ้าในเส้นทางรถไฟฟ้าชานเมือง สายธานีรัถยายกระดับเหนือถนนกำแพงเพชร 6 ในพื้นที่แขวงดอนเมือง เขตดอนเมือง กรุงเทพมหานคร เป็นสถานีแรกที่เข้าสู่พื้นที่ของกองทัพอากาศและท่าอากาศยานดอนเมืองฝั่งถนนวิภาวดี-รังสิต เปิดให้บริการเมื่อวันที่ 2 สิงหาคม พ.ศ. 2564
ที่ตั้ง
ถนนกำแพงเพชร 6 บริเวณด้านหน้าแฟลตเคหะชุมชนดอนเมือง (การเคหะแห่งชาติ ทุ่งสองห้อง) ในพื้นที่แขวงดอนเมือง เขตดอนเมือง กรุงเทพมหานคร
รูปแบบของสถานี
เป็นแบบชานชาลาด้านข้าง (side platform station) ขนาดมาตรฐานยาว 230 เมตร ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา และออกแบบให้มีรางหลีกสำหรับรถไฟทางไกลที่ไม่จอดที่สถานี
ทางเข้า-ออก
ประกอบด้วยทางขึ้น-ลงปกติ ได้แก่
เนลลี เฟอร์ทาโด
เนลลี คิม เฟอร์ทาโด (Nelly Kim Furtado) เกิดเมื่อวันที่ 2 ธันวาคม ค.ศ. 1978 เป็นนักร้องชาวแคนาดา นักแต่งเพลง โปรดิวเซอร์เพลง นักดนตรี เธอยังถือสัญชาติโปรตุเกสอีกด้วย
เฟอร์ทาโดมีชื่อเสียงในปี 2000 หลังจากออกอัลบั้มแรก Whoa, Nelly! และคว้ารางวัลแกรมมี่จากซิงเกิล "I'm like a Bird" ต่อมาเธอแต่งงานและมีลูกจึงไม่ได้มีผลงานผ่านทางสื่อมากนัก และมีผลงานอัลบั้ม Folklore (2003) หลังจากนั้นเธอกลับมากับอัลบั้มในปี 2006 Loose และมีเพลงดังอย่าง "Promiscuous", "Maneater", "Say It Right", และ "All Good Things (Come to an End)"
เฟอร์ทาโดเป็นที่รู้จักใน นักทดลองเครื่องดนตรีที่หลากหลาย เสียง แนวเพลง ภาษา การใช้เสียงร้อง ที่แตกต่างกัน ในเพลงของเธอ ความหลากหลายนี้เองมาจากความสนใจในวัฒนธรรมดนตรีอันหลากหลายของเธอ
อ้างอิง
1978
สมาชิกวุฒิสภาจังหวัดสุพรรณบุรี
จังหวัดสุพรรณบุรี มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 3 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดสุพรรณบุรีมีจำนวนสมาชิกวุฒิสภาในการเลือกตั้งครั้งแรก จำนวน 3 คน คือ สมเกียรติ อ่อนวิมล พลเอก มนัส อร่ามศรี และ มนัส รุ่งเรือง
รถรางโทกีวสายเซตางายะ
รถรางโทกีวสายเซตางายะ เป็นระบบขนส่งมวลชนรูปแบบรถไฟรางเบา บริการเดินรถย่านเซตางายะในกรุงโตเกียว ประเทศญี่ปุ่น ดำเนินกิจการโดยโทกีว คอร์ปอเรชัน เส้นทางสายเซตางายะต่างจากเส้นทางเดินรถของบริษัทโทกีวสายอื่น ๆ เพราะสายนี้อยู่ภายใต้พระราชบัญญัติการเดินรถรางของรัฐบาลญี่ปุ่น ทั้งนี้ก็เพราะแต่เดิมสายเซตางายะเป็นทางแยกหนึ่งของทางรถไฟสายทามางาวะเดิม (คนละสายกับสายทามางาวะในปัจจุบัน)
นอกจากรถรางโทกีวสายเซตางายะแล้ว ยังมีรถรางที่เปิดให้บริการในกรุงโตเกียวอีกสายคือรถรางโทเด็งสายอารากาวะ ดำเนินกิจการโดยสำนักงานขนส่งมหานครโตเกียว
มิยาบิ
มิยาบิ สามารถหมายถึง
ธงชาติจอร์แดน
ธงชาติจอร์แดน (علم الأردن) เป็นธงที่ดัดแปลงลักษณะมาจากธงขบวนการปฏิวัติอาหรับ ซึ่งใช้เป็นสัญลักษณ์ในการต่อต้านจักรวรรดิออตโตมันในช่วงสงครามโลกครั้งที่ 1 ลักษณะเป็นธงสี่เหลี่ยมผืนผ้า กว้าง 1 ส่วน ยาว 2 ส่วน พื้นเป็นแถบสีดำ สีเขียว และสีขาว แบ่งตามแนวนอนของธง ความกว้างเท่ากันทุกแถบ ที่ด้านคันธงนั้นเป็นรูปสามเหลี่ยมหน้าจั่วสีแดง ภายในรูปนั้นมีดาวเจ็ดแฉกสีขาว 1 ดวง สีของธงนี้ทั้งหมดเป็นสีพันธมิตรอาหรับ
ธงนี้เริ่มใช้ครั้งแรกเมื่อปี พ.ศ. 2460 เพื่อใช้เป็นสัญลักษณ์ของความเป็นอาหรับ ต่อมาจึงได้เพิ่มรูปดาวลงในธงเมื่อปี พ.ศ. 2471 เมื่อสหราชอาณาจักรได้มอบเอกราชบางส่วนแก่ประเทศจอร์แดน
เกรียงไกร อุณหะนันทน์
เกรียงไกร อุณหะนันทน์ (เกิดเมื่อวันที่ 3 สิงหาคม พ.ศ. 2499) เป็นนักแสดงอาวุโสชาวไทยซึ่งเกิดที่กรุงเทพมหานคร
ประวัติ
เกรียงไกร อุณหะนันทน์ เกิดเมื่อวันที่ 3 สิงหาคม พ.ศ. 2499 ที่กรุงเทพมหานคร จบการศึกษาระดับมัธยมจากโรงเรียนจิตรลดา และระดับปริญญาตรี คณะสถาปัตยกรรม จากมหาวิทยาลัยแซนโตโธมัส ประเทศฟิลิปปินส์ ขณะศึกษาอยู่ที่ต่างประเทศ เคยเป็นนายแบบถ่ายโฆษณา เป็นนักแสดง ผู้ช่วยกำกับ และจัดฉากละครเวที
การทำงาน
เกรียงไกรเริ่มเข้าสู่วงการสายบันเทิงไทยเคยทำงานประชาสัมพันธ์ที่โรงแรมมณเฑียรกรุงเทพมหานครต่อมาได้จัดการแสดงละครเวทีภายหลังเริ่มเข้าวงการสายบันเทิงการเป็นนักแสดงแบบเต็มตัวและได้มีการชักชวนจากโดย รุจน์ รณภพ นักแสดง ในฐานะผู้กำกับภาพยนตร์ไทยและละครโทรทัศน์ไทย ต่อมาเกรียงไกรได้แสดงภาพยนตร์ไทยหลาย ๆ เรื่องเช่น ปริศนา รัตนาวดี เทพธิดาโรงงาน และ นางแมวป่า เป็นต้นแสดงภาพยนตร์มาแล้ว 40 เรื่องและผลงานละคร บริษัทจัดคู่ ลายหงส์ เงิน เงิน เงิน สามนงค์ เมียนอกหัวใจ สกาวเดือน เป็นต้น
ต่อมาในปัจจุบันเป็นนักแสดงอาวุโส สามารถรับงานละครได้ทุกช่องส่วนมากจะรับบทคุณพ่อ และ คุณปู่ เป็นต้นและมีกิจการธุรกิจส่วนตัวชื่อร้านอาหาร "ท่านหญิง" แต่ปัจจุบันได้วางมือแล้ว และสามารถรับงานละครและเล่นทุกบทบาทและสอนการแสดงให้กับนักแสดงยุคใหม่หลาย ๆ คน
อีกาสามขา
ปกรณัมจีน
อีกาสามขา เป็นอีกาตัวสีดำ มีขาสามขา หลังการสร้างโลก ในสมัยฮ่องเต้เหยา มีดวงอาทิตย์ปรากฏพร้อมกันถึง 10 ดวง อีกาสามขาเป็นนกประจำดวงอาทิตย์ เช่นเดียวกับกระต่ายแห่งดวงจันทร์ สร้างความเดือดร้อนแก่มนุษย์เป็นอย่างยิ่ง เง็กเซียนฮ่องเต้จึงมีบัญชาให้โฮวอี้ใช้ธนูยิงให้ตก ด้วยความคะนองของโฮวอี้จึงยิงตกไป 9 ดวง เหลือแค่ดวงเดียว
ปกรณัมญี่ปุ่น
อีกาสามขา เป็นนกประจำองค์อามาเตราซุ เทพีแห่งดวงอาทิตย์ ในนิฮนโชกิ อันเป็นพงศาวดารญี่ปุ่น ได้บันทึกว่า จักรพรรดิจิมมุ ซึ่งทรงเป็นปฐมจักรพรรดิแห่งญี่ปุ่น เมื่อครั้งยังทรงเป็นนักรบธรรมดา เมื่อพระองค์ทรงรบแพ้นางาซูเนฮิโกะ พระองค์ทรงตระหนักว่าการที่พระองค์และพรรคพวกรบแพ้ เพราะเป็นการรบที่หันหน้าไปทางทิศตะวันออกซึ่งเข้าหาดวงอาทิตย์ ดังนั้นแล้ว พระองค์จึงตัดสินใจย้ายมาอยู่ทางด้านตะวันออกของคาบสมุทรคิอิ เพื่อที่จะรบไปทางทิศตะวันตก ทั้งนี้เป็นการชี้นำโดยอีกาสามขา ชาวญี่ปุ่นจึงถือว่าอีกาสามขาเป็นนกศักดิ์สิทธิ์ ด้วยเป็นผู้ที่ทำให้ญี่ปุ่นได้สร้างชาติขึ้นมา จนถึงปัจจุบันนี้ อีกาสามขายังได้ปรากฏอยู่ในสัญลักษณ์หลายประการของญี่ปุ่น เช่น ฟุตบอลทีมชาติญี่ปุ่น เป็นต้น
ปกรณัมเกาหลี
ในปกรณัมเกาหลี อีกาสามขามีความสอดคล้องกับปกรณัมญี่ปุ่นตรงที่เป็นเรื่องราวของการสร้างชาติ ในอาณาจักรโคกูรยอ อีกาสามขาได้ถูกใช้เป็นสัญลักษณ์แห่งสติปัญญาและอำนาจ และเป็นสัญลักษณ์ประจำราชวงศ์โคกูรยอ และพระเจ้าทงมย็องซ็อง ปฐมจักรพรรดิแห่งราชวงศ์โคกูรยอ ปัจจุบันใช้เป็นสัญลักษณ์ของการเป็นศูนย์รวมจิตใจของชาติ
สนูป ด็อกก์
คอร์โดซาร์ คาลวิน โบรดัส จูเนียร์ (Cordozar Calvin Broadus, Jr.) เกิดเมื่อวันที่ 20 ตุลาคม ค.ศ. 1971 หรือเป็นที่รู้จักในนามว่า สนู๊ป ด็อกก์ (Snoop Dogg)(ก่อนหน้านี้คือ สนู๊ป ด็อกกี้ ด็อกก์) เป็นแร็ปเปอร์ชาวอเมริกัน นักร้อง โปรดิวเซอร์เพลง นักแสดง สนูปเป็นเอ็มซีที่มีชื่อเสียงในแถบเวสต์โคสต์ และอยู่ในก๊วนเดียวกับโปรดิวเซอร์ ดร.เดร สำหรับท่อนที่เขามักร้องบ่อยๆคือ อิซเซิล ("-izzle") ซึ่งเป็นคำแสลงที่ประดิษฐ์โดย แฟรงกี สมิธ แอนด์ เดอะ แก๊ป แบนด์ ศิลปินต้นยุค 80 และ เป็นที่รู้จักกว้างขวางโดยศิลปิน อี-40
คอร์โดซาร์ คาลวิน โบรดัส จูเนียร์ ใช้ฉายาว่า สนู๊ป ด็อกกี้ ด็อกก์ เมื่อเริ่มทำเพลง และเปลี่ยนเป็น สนู๊ป ด็อกก์ ในปี 1998 หลังจากที่ออกจากสังกัด เดธ โรว์ เรคคอร์ดส และมาเซ็นสัญญาใหม่กับ โน ลิมิท เรคคอร์ดส
สนู๊ป ด็อกก์ได้ร่วมงานกับ PSY ในชื่อเพลงว่า "Hangover" และได้ร่วมงานกับวงชาวไทยอย่าง Thaitanium ในชื่อเพลงว่า WAKE UP และยังได้ โปรโมทศิลปินอีก2ชื่อ นั่นก็คือ ShorttyLong และ WickyNoLicky จากประเทศไทย ในเนื้อหา กล่าวไว่า พวกเขากำลังขึ้นแท่นบัลลัง ราชาฮิปฮอปของโลก ในปัจจุบัน
สมาชิกวุฒิสภาจังหวัดสระบุรี
จังหวัดสระบุรี มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 2 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดสระบุรีมีจำนวนสมาชิกวุฒิสภาในการเลือกตั้งครั้งแรก จำนวน 2 คน คือ บรรฑูรย์ เกริกพิทยา และ พลตรี มนูญกฤต รูปขจร
รายชื่อภัยพิบัติในประเทศไทย
ข้อมูลต่อไปนี้เป็นรายชื่อเหตุการณ์ภัยพิบัติทั้งที่เกิดจากธรรมชาติและด้วยมนุษย์ที่เกิดขึ้นในประเทศไทย (ตัวเลขนี้อาจเป็นการประมาณ)
ภัยสงคราม
ภายหลังสงครามโลกครั้งที่สองประเทศไทยเคยประกาศภัยสงครามในปี พ.ศ. 2554
ภัยมลพิษ
กรีนพีซระบุว่ากรุงเทพมหานครมีระดับฝุ่นเกินเกณฑ์มาตรฐานใหม่ขององค์การอนามัยโลก 4.2 เท่า ซึ่งส่งผลให้ประชากรป่วยด้วยโรคภูมิแพ้ โรคหัวใจขาดเลือดและโรคหลอดเลือดสมอง
ภัยโรคระบาด
ในปี พ.ศ. 2528 ประเทศไทยมีการบันทึกการเสียชีวิตจากโรคระบาดอย่างเป็นทางการและเชื่อถือได้โดยมีผู้เสียชีวิต 40 รายจากโรคไข้หวัดใหญ่​
ในปี พ.ศ. 2547 - 2549 โรคไข้หวัดนกระบาดในประเทศไทยมีผู้เสียชีวิตรวม 17 รายแบ่งเป็นเดือนมกราคมถึงตุลาคม พ.ศ. 2547 เสียชีวิต 12 ราย
เดือนกรกฏา​คมถึงพฤศจิกายน​ พ.ศ. 2548 เสียชีวิต 2 ราย
เดือนมิถุนายนถึงกรกฎาคม​ พ.ศ. 2549 เสียชีวิต 3 ราย
ในปี พ.ศ. 2552 การระบาดของไข้หวัดใหญ่สายพันธุ์ใหม่ 2009​ ประเทศไทยมีผู้เสียชีวิตในปีนั้น 81 ราย
เดือน มิถุนายน พ.ศ. 2558 ถึง กรกฎาคม​ พ.ศ. 2559 ประเทศไทยพบผู้เป็นโรคทางเดินหายใจตะวันออกกลาง ​3 ราย
ใน เดือน มีนาคม พ.ศ. 2563 ถึง 2 กรกฎาคม พ.ศ. 2566 มีผู้เสียชีวิตจากโรคติดเชื้อไวรัสโคโรนา 2019 จำนวนที่เป็นทางการ 34,328 ราย และมีผู้เสียชีวิตภายหลังฉีดวัคซีนโควิด-19 6 ราย
วันที่ 1 กรกฎาคม พ.ศ. 2566 การระบาดของฝีดาษลิง พ.ศ. 2565 พบผู้ติดเชื้อฝีดาษลิงในไทยรายที่ 91
เถระ
เถระ (เถร) หมายถึง ภิกษุผู้ใหญ่ ตามพระวินัยกำหนดว่าต้องมีพรรษาตั้งแต่ 10 ขึ้นไป ถ้าเป็นภิกษุณีเรียกว่าเถรี
วินัยมุขระบุว่าผู้เป็นเถระต้องมีองค์ประกอบดังนี้
พระยายุทธิษเฐียร
พระประวัติ
ในวัยเยาว์เมื่อสมเด็จพระบรมไตรโลกนาถ ทรงดำรงพระยศเป็นพระราเมศวรและครองเมืองพิษณุโลกอยู่นั้น ทรงได้สัญญาว่าหากได้ครองราชย์ในกรุงศรีอยุธยา จะทรงสถาปนาพระยายุทธิษฐิระ ขึ้นเป็นพระมหาอุปราช แต่เมื่อทรงครองราชย์แล้ว ทรงจัดการปฏิรูปการปกครอง และตั้งให้พระยายุทธิษฐิระเป็นเพียงพระยาสองแคว ซึ่งบรรดาศักดิ์ลดลงกว่าตำแหน่งพระมหาธรรมราชา (พระร่วงเจ้าสุโขทัย) เป็นอย่างมาก พระยายุทธิษฐิระ ด้วยหวังจะเป็นพระร่วงเจ้าด้วยสิทธิ์อันชอบธรรมแห่งราชวงศ์ เพราะก่อนหน้านี้หลังพระมหาธรรมราชาที่ 4 ทิวงคต พระยายุทธิษฐิระ ซึ่งเป็นพระยาเชลียง ครองเมืองศรีสัชนาลัยอยู่ ก็คิดจะตั้งตนเป็นพระมหาธรรมราชา (พระร่วงเจ้าสุโขทัย) ต่อจากพระอัยกา แต่ข้าราชบริพารทางสองแคว ก็ยกพระราเมศวรขึ้นเป็นพระร่วงแทน พระยายุทธิษฐิระ ด้วยเกรงพระบารมี จึงทรงนิ่งเสีย แต่เมื่อทรงไม่ได้ตามประสงค์จึงทรงเรื่มเอาใจออกห่างกรุงศรีอยุธยา และไปเข้ากับ พญาติโลกราช กษัตริย์ล้านนาในขณะนั้น เหตุการณ์นี้ส่งผลให้เกิดการเฉลิมพระนามกษัตริย์ล้านนา จากพญา เป็น พระเจ้า เพื่อให้เสมอศักดิ์ด้วยกรุงศรีอยุธยา พระนาม พญาติโลกราช จึงได้รับการเฉลิมเป็นพระเจ้าติโลกราช (ชาวล้านนา เรียกพระมหากษัตริย์ ว่า พญา หรือ พระญา ซึ่งหมายถึง ผู้นำ ผู้ยิ่งใหญ่ หรือหัวหน้า ไม่ใช่ พระยา ซึ่งหมายถึง ยศ ขุนนาง ในอยุธยา)
เหตุการณ์นี้ พระเจ้าติโลกราช ทรงชุบเลี้ยง พระยายุทธิษฐิระ ในตำแหน่งพระโอรสบุญธรรม ทรงให้ครองสุโขทัย และศรีสัชนาลัย รวมถึงพะเยาซึ่งเป็นหัวเมืองฝ่ายอาคเนย์ ซึ่งรวมอาณาบริเวณเมืองพร้าว เมืองอำเภองาว และกาวน่าน ต่อมาเมื่อเสียสุโขทัยและศรีสัชนาลัยแก่สมเด็จพระบรมไตรโลกนาถ พระยายุทธิษฐิระจึงครองเพียงเมืองพะเยา และหัวเมืองอาคเนย์
จวบจนในพ.ศ. 2022 ทรงมีคดีกับพระเจ้าติโลกราช จึงทรงถูกถอดยศเจ้าเมืองออก แต่ยังได้ความปราณียังคงชุบเลี้ยงในฐานะพระโอรสบุญธรรมต่อไป ส่วนเมืองพะเยา พระเจ้าติโลกราชทรงเวนราชสมบัติให้นางเจ้าหมื่นเมืองพะเยาปกครองต่อ การที่พระเจ้าติโลกราชทรงมอบเมืองพะเยาและกาวน่าน ให้พระยายุทธิษฐิระ ปกครองนั้น อันเนื่องมาจาก กลุ่มหัวเมืองอาคเนย์นี้เป็นหัวเมืองที่ได้มาใหม่ เจ้าเมืองกาวน่านเดิมมีเชื้อสายพระร่วงเจ้าทางราชนิกูล ส่วนทางเมืองพะเยา ก็ให้ความเคารพพระร่วงเจ้าสุโขทัยมาแต่ครั้งพญางำเมืองนั่นเอง
พระกรณียกิจ
ในเมืองสุโขทัย-ศรีสัชนาลัย ดูจะทรงไม่มีพระกรณียกิจที่เด่นชัด แต่เมื่อทรงครองพะเยา ก็ทรงทำนุบำรุงเมืองพะเยาเป็นอย่างมาก เริ่มตั้งแต่ทรงสร้างเวียงใหม่ ที่บ้านพองเต่า สร้างวัดป่าแดงหลวง (ปัจจุบัน ราชการได้ประกาศรวมกับวัดดอนไชยบุนนาค ที่อยู่ติดกันเป็นวัดเดียวกัน ชื่อว่า วัดป่าแดงหลวงดอนไชยบุนนาค) ทรงหล่อพระพุทธรูปหลวงพ่อนาค รวมถึงอัญเชิญพระพุทธรูปแก่นจันทน์ จากเมืองแจ้ตาก และ รอยพระพุทธบาท จากสุโขทัย มาประดิษฐานในเวียงใหม่ของพระองค์
ความบาดหมางกับพระเจ้าติโลกราช
จารึกพะเยาหลักที่ 45 (พ.ศ. 2021) ระบุว่า เจ้าพันหลวงได้นิมนต์พระเถระจากที่ต่างๆ เพื่อบำเพ็ญกุศล สมเด็จพระราชาอโสกราช ได้เสด็จมาสดับพระธรรมเทศนา จึงอนุโมทนาด้วยกับการบุญของเจ้าพันหลวง กรณีนี้ พิเศษ เจียจันทร์พงษ์ ผู้เชี่ยวชาญ กรมศิลปากร ระบุว่า ผู้ใช้นามนี้ไม่น่าจะเป็นใครอื่น นอกจากพระยายุทธิษฐิระ โดยอาจกล่าวได้ว่าขณะนั้นพระยายุทธิษฐิระ มีอำนาจค่อนข้างมากทางฟากตะวันออกของแคว้นล้านนา ไปตลอดจนสุดเขตแดนที่ต่อเนื่องกับสุโขทัยของอยุธยา แต่การยกย่องตนเองนี้กลับไม่เป็นผลดีกับพระองค์ เพราะปีถัดมา พระเจ้าติโลกราช ทรงให้อัญเชิญ พระแก่นจันทน์ จากเมืองพะเยา อ้อมไปทางเมืองน่าน แพร่ เขลางค์(ลำปาง) ลำพูน จนถึงเชียงใหม่ นัยหนึ่งคือการแสดงพระราชอำนาจของพระเจ้าติโลกราช ให้ประจักต่อชาวล้านนาตะวันออก เพราะเส้นทางไปเชียงใหม่ อันที่จริงไม่จำเป็นต้องผ่านไปทางน่าน หรือลำปางก็ได้ ต่อจากนั้น ก็ทรงปลดพระยายุทธิษฐิระ เข้าไปช่วยราชการที่ในนครเชียงใหม่แทน ดังจารึกวัดป่าเหียง (จารึกพะเยาหลักที่ 5) (พ.ศ. 2026) เปลี่ยนพระนามการเรียกพระยายุทธิษฐิระ เป็นเพียง "ลูกพระเป็นเจ้า" แทนการเรียกยศหรือตำแหน่ง โดยที่ "พระเป็นเจ้า" ได้หมายถึงพระเจ้าติโลกราช
ทริปเปิลเอส
ทริปเปิลเอส (tripleS; ; トリプルS) เป็นเกิร์ลกรุปเกาหลีใต้ที่ก่อตั้งโดย MODHAUS ขณะนี้กลุ่มกำลังได้รับการแนะนำสู่สาธารณะผ่านโครงการก่อนเปิดตัวที่เริ่มขึ้นในเดือนพฤษภาคม 2022 ซึ่งจะมีการเปิดเผยสมาชิกแต่ละคนจากทั้งหมด 24 คนเป็นระยะ
พวกเขาวางแผนที่จะเป็นกลุ่มเคป็อปกลุ่มแรกที่รวมโลกของเอ็นเอฟทีและเคป็อปเข้าด้วยกัน สมาชิกจะหมุนเวียนกันระหว่างกลุ่ม กลุ่มย่อย และกิจกรรมเดี่ยว ตามที่แฟน ๆ เลือก เนื่องจากพวกเขาจะสามารถเข้าร่วมและสื่อสารกับกลุ่มได้ เช่น การตัดสินของกลุ่มย่อยและเนื้อหาผ่านเอ็นเอฟที แนวคิดของกลุ่มคือสมาชิกที่มีความสามารถพิเศษ 'S' และแสดงให้เห็นถึงความสามารถของพวกเขาผ่าน 'Dimension' และจะถูกสร้างใหม่ทุกฤดูกาลด้วยแนวคิดใหม่
พวกเธอเปิดตัวทางการในฐานะกลุ่มเมื่อวันที่ 13 กุมภาพันธ์ 2023 ด้วยอีพี Assemble
ชื่อ
ชื่อกลุ่ม 'tripleS' หมายถึง 'The Idol of all Possibilities' และตัวอักษร S สามตัวย่อมาจาก 'Social, Sonyo, Seoul'
กิจกรรมก่อนเปิดตัว
ก่อนที่จะมาร่วมงานกับ MODHAUS สมาชิกบางคนเคยเกี่ยวข้องกับวงการบันเทิงมาก่อน ช็อง ฮเย-รินเป็นนักแสดงเด็กในสังกัด Kids Planet เธอแสดงเว็บซีรีส์เรื่อง Between Us เป็นเรื่องแรกในปี 2018 เธอยังปรากฏตัวในโฆษณาหนังสือเรียนภาษาญี่ปุ่นอีกด้วย ช็อง ฮเย-รินและคิม นา-กย็องเป็นอดีตเด็กฝึกของพีเนชัน อี จี-อูเป็นอดีตเด็กฝึกหัดของเอสเอ็มเอนเตอร์เทนเมนต์, เจวายพีเอนเตอร์เทนเมนต์, วายจีเอนเตอร์เทนเมนต์ และเอฟเอ็นซีเอนเตอร์เทนเมนต์ ซอ ดา-ฮย็อนเป็นอดีตเด็กฝึกหัดของซอร์ซมิวสิก คิม ซู-มินเคยออดิชันกับพีเนชันและเจลลีฟิชเอนเตอร์เทนเมนต์ คาเอเดะเคยเป็นนางแบบเด็ก และเป็นนางแบบพิเศษให้กับนิตยสารญี่ปุ่น Nico☆Puchi จนถึงปี 2019 หลังจากที่เธอออกไป เธอก็ได้เป็นนางแบบให้กับเสื้อผ้าแบรนด์ Lindiha และ LIZLISA
คิม แช-ย็อนเคยเป็นสมาชิกของ Busters และ CutieL รวมทั้งเป็นนักแสดงและพิธีกรรายการโทรทัศน์สำหรับเด็ก Cooking Class, ''Tok!Tok! Boni Hani และ Quiz Monster คิม นา-กย็องเป็นน้องสาวของบีบี และปรากฏตัวในตอนสุดท้ายของรายการแข่งขัน The Fan ของเอสบีเอส ในปี 2021 ซอ ดา-ฮย็อนปรากฏตัวในรายการเรียลลิตียอดนิยมของเกาหลีเรื่อง Sixth Sense'' โซ-ฮย็อนเป็นอ็อลจังที่โด่งดังบนโซเชียลเน็ตเวิร์ก
อี จี-อู และคิม ยู-ย็อน เป็นอดีตผู้เข้าแข่งขันในรายการมายทีนเนจเกิร์ลของเอ็มบีซี อี จี-อูเปิดตัวด้านการแสดงของเธอในละครเว็บ I:LOVE:DM และยังเป็นนักแสดงนำในทีเซอร์สำหรับมายทีนเนจเกิร์ล อี จี-อูถูกคัดออกในรอบที่หก อันดับที่ 18 ในขณะที่คิม ยู-ย็อนถูกคัดออกในตอนสุดท้ายที่อันดับที่ 8 กง ยู-บินเป็นผู้แข่งขันในรายการทำอาหารเด็ก I am Chef ของ TV Chosun เธอได้เข้าสู่รอบ 3 คนสุดท้าย โคโตเนะเป็นผู้เข้าแข่งขันในรายการเกิลส์แพลนเน็ต 999 ของเอ็มเน็ต เธอถูกคัดออกในตอนที่ 11 โดยอยู่อันดับที่ P24 และ J09 และนีเอนถูกคัดออกในตอนที่ 8 โดยอยู่อันดับที่ C15
2022: เปิดตัวกลุ่มและเปิดตัวแอซิดแองเจิลฟอร์มเอเชีย
วันที่ 18 กุมภาพันธ์ 2022 Modhaus ประกาศว่าพวกเขาจะเปิดตัว "เกิร์ลกรุปที่แฟนคลับมีส่วนร่วม" (fan-participating girl group) แห่งแรกของโลกและกลุ่มนี้จะเริ่มเปิดเผยในช่วงครึ่งแรกของปี กลุ่มนี้นำโดยซีอีโอเจเดน จ็อง ซึ่งทำงานร่วมกับบริษัทต่าง ๆ เช่น เจวายพีเอนเตอร์เทนเมนต์ อุลลิมเอนเตอร์เทนเมนต์ โซนีมิวสิกคอเรีย และบล็อกเบร์รีครีเอทีฟ
สมาชิกชุดแรกถูกเปิดเผยทุกสัปดาห์ระหว่างเดือนพฤษภาคมถึงกันยายน 2022 ได้แก่ ยุน ซอ-ย็อน, ช็อง ฮเย-ริน อี จี-อู คิม แช-ย็อน คิม ยู-ย็อน คิม ซู-มิน คิม นา-กย็อง และ กง ยู-บิน ตามลำดับ
วันที่ 12 กรกฎาคม มีการประกาศว่าทริปเปิลเอสจะร่วมมือกับ GS25 โดย GS25 จะจำหน่ายโฟโต้การ์ดของทริปเปิลเอสแบบออฟไลน์ และเปิดตัวชุดผลิตภัณฑ์การทำงานร่วมกันในช่วงครึ่งหลังของปี 2022
วันที่ 8 สิงหาคม ทริปเปิลเอสได้เปิดตัวแอปทางการในชื่อ คอสโม (Cosmo) รวมถึงโฟโตการ์ดดิจิทัลชุดแรก ซึ่งเปลี่ยนเป็นโทเค็นเอ็นเอฟทีเพื่อลงคะแนนในกิจกรรมในอนาคตในแอป
วันที่ 16 กันยายน ได้มีการประกาศว่าทริปเปิลเอสจะเริ่มเตรียมกิจกรรมเปิดตัวกลุ่มย่อย 2 กลุ่ม ได้แก่ แอซิดแองเจิลฟอร์มเอเชีย และ +(KR)ystal Eyes แอซิดแองเจิลฟอร์มเอเชียมีกิจกรรมเปิดตัวครั้งแรกในเดือนตุลาคม แอซิดแองเจิลฟอร์มเอเชียเปิดตัวทางการในวันที่ 28 ตุลาคม ค.ศ. 2022 ด้วยอีพี Access การเปิดตัวครั้งนี้ประสบความสำเร็จในเชิงพาณิชย์และที่สำคัญเพลง "Generation" ได้รับการเสนอชื่อเข้าชิงในรายการเดอะโชว์ของเอสบีเอสเอ็ม และอีพี Access ยังติดอันดับ 1 ในชาร์ตยูเอสเคป็อปอัลบั้ม
วันที่ 28 ธันวาคม ทริปเปิลเอสประกาศว่าจะเริ่มขยายสาขาไปญี่ปุ่นในเดือนมกราคม ค.ศ. 2023 สมาชิกชุดที่สามเริ่มเปิดเผยตั้งแต่เดือนมกราคม ค.ศ. 2023 (ตามลำดับ) ได้แก่ โคโตเนะ ควัก ย็อน-จี และนีเอน
2023–ปัจจุบัน: เปิดตัวทางการในเกาหลี, +คริสตัลอายส์ และแอซิดอายส์
วันที่ 17 มีนาคม มีการยืนยันว่า +คริสตัลอายส์ จะเปิดตัวเป็นกลุ่มย่อยที่สองในสัปดาห์แรกของเดือนพฤษภาคม
วันที่ 14 เมษายน พัก โซ-ฮย็อนได้รับการเปิดเผยว่าเป็นสมาชิกคนที่ 14 ของกลุ่ม วิดีโอประกาศเปิดเผยว่าโซฮย็อนจะโปรดิวซ์เพลงให้กับโครงการ +คริสตัลอายส์
วันที่ 4 พฤษภาคม +คริสตัลอายส์เปิดตัวทางการด้วยอีพี Aesthetic และเพลงไตเติล "Cherry Talk" อย่างไรก็ตามไม่มีมิวสิกวิดีโอปล่อยออกมา ในวันถัดไป Modhaus ได้ออกแถลงการณ์ที่ดิสคอร์ดว่ามี "บุคคลหรือบริษัทใดบริษัทหนึ่ง" กำลังขัดขวางไม่ให้ +คริสตัลอายส์แสดงในรายการเพลงใด ๆ นอกจากเอ็มเคานต์ดาวน์และมิวสิกวิดีโอเปิดตัวของพวกเธอถูกเลื่อนออกไป ต่อมาในวันนั้น มิวสิกวิดีโอเพลง "Cherry Talk" ได้รับการเผยแพร่
วันที่ 1 มิถุนายน มีการประกาศว่าแอซิดแองเจิลฟอร์มเอเชียและ +คริสตัลอายส์จะปล่อยอัลบั้มชื่อ Cherry Gene โดยเป็นกลุ่มย่อยรวมกันชื่อแอซิดอายส์ ซิงเกิลหลักมาพร้อมกับวิชวลไลเซอร์จะเผยแพร่ในวันที่ 6 มิถุนายน ส่วนอัลบั้มจริงจะวางจำหน่ายในเดือนกรกฎาคม
วันที่ 6 มิถุนายน แอซิดอายส์เปิดตัวด้วยซิงเกิลอัลบั้ม Cherry Gene พร้อมเพลงไตเติล "Cherry Gene"
สมาชิก
ดัดแปลงจากโปรไฟล์เนเวอร์
ธาร์แมน แชนมูการัตนม
ธาร์แมน แชนมูการัตนม (தர்மன் சண்முகரத்தினம்; เกิด 25 กุมภาพันธ์ ค.ศ. 1957) เป็นนักการเมืองและนักเศรษฐศาสตร์ชาวสิงคโปร์ ปัจจุบันดำรงตำแหน่งรองนายกรัฐมนตรี และรัฐมนตรีว่าการกระทรวงเศรษฐกิจและนโยบายสังคมแห่งชาติ เป็นประธานองค์การเงินตราแห่งประเทศสิงคโปร์
ธาร์แมนได้ใช้ชีวิตเพื่อบริการสาธารณะ ในตำแหน่งที่เกี่ยวข้องกับนโยบายเศรษฐกิจและการศึกษา เคยดำรงตำแหน่งรัฐมนตรีว่าการกระทรวงการคลัง ตั้งแต่ปี ค.ศ. 2007 จนถึงปี ค.ศ. 2015  และเคยดำรงตำแหน่งรัฐมนตรีว่าการกระทรวงศึกษาธิการในปี ค.ศ. 2003 จนถึงปี ค.ศ. 2008
มิสอินเตอร์คอนติเนนตัล 2014
มิสอินเตอร์คอนติเนนตัล 2014, ครั้งที่ 43 จัดขึ้นในวันที่ 4 ธันวาคม พ.ศ. 2014 ที่Maritim Hotel Magdeburg, มัคเดอบวร์ค, ประเทศเยอรมนี ผู้เข้าร่วมแข่งขัน 68 รายจากทั่วโลกเข้าร่วมการแข่งขันเพื่อสร้างมงกุฎที่ยิ่งใหญ่ที่สุดในประวัติศาสตร์การประกวด อีคาเตรีนา เพลกโฮวา จากประเทศรัสเซีย ได้สวมมงกุฎและสายสะพายให้กับ ภัทราพร หวัง จากประเทศไทย ให้ครองตำแหน่ง มิสอินเตอร์คอนติเนนตัล 2014 เป็นครั้งแรกและครั้งเดียวที่ประเทศไทยได้รับตำแหน่ง มิสอินเตอร์คอนติเนนตัล
ตำแหน่ง
หมายเหตุ: แทนที่จะเป็น 15 คนสุดท้าย เนื่องจากอังกฤษและโปรตุเกสถูกจัดในอันดับ 3 มิสอินเตอร์คอนติเนนตัล ยุโรป
ผู้เข้าประกวด
68 ผู้เข้าร่วมการแข่งขันใน มิสอินเตอร์คอนติเนนตัล 2014:
กลับมาเข้าร่วม
เข้าร่วมการประกวดครั้งล่าสุดในปี ค.ศ. 1976: เข้าร่วมการประกวดครั้งล่าสุดในปี ค.ศ. 1995: เข้าร่วมการประกวดครั้งล่าสุดในปี ค.ศ. 2005: เข้าร่วมการประกวดครั้งล่าสุดในปี ค.ศ. 2006: เข้าร่วมการประกวดครั้งล่าสุดในปี ค.ศ. 2008: เข้าร่วมการประกวดครั้งล่าสุดในปี ค.ศ. 2009: เข้าร่วมการประกวดครั้งล่าสุดในปี ค.ศ. 2010: เข้าร่วมการประกวดครั้งล่าสุดในปี ค.ศ. 2011: เข้าร่วมการประกวดครั้งล่าสุดในปี ค.ศ. 2012:
ผู้เข้าแข่งขันที่เคยประกวดในระดับนานาชาติมาแล้ว
ผู้เข้าแข่งขันที่เคยแข่งขันหรือจะแข่งขันในงานประกวดความงามนานาชาติอื่น ๆ :
ออเรนจ์คาราเมล
ออเรนจ์คาราเมล (อังกฤษ: Orange Caramel; ฮันกึล: 오렌지 캬라멜; คะตะกะนะ: オレンジカラメル) เป็นวงหญิงล้วนสัญชาติเกาหลีใต้ และเป็นซับยูนิตของวง อาฟเตอร์สกูล มีสมาชิกทั้งหมด 3 คนคือ เรนะ, นานะ และลิซซี
2553: "Magic Girl", "A ing♡"
ออเรนจ์คาราเมล เปิดตัวต่อสาธารณชนครั้งแรกเมื่อวันที่ 16 มิถุนายน 2553 ด้วยซิงเกิลแรก "Magic Girl" และได้ออกมินิอัลบั้มแรก The First Mini Album ในวันที่ 21 มิถุนายน 2553 ซึ่งมินิอัลบั้มนี้ประสบความสำเร็จทางด้านยอดขายเป็นอย่างมาก โดยสามารถทำอันดับยอดขายขึ้นสูงสุดที่อันดับ 2 และซิงเกิล "Magic Girl" เองก็ประสบความสำเร็จจากชาร์ตเพลงออนไลน์เช่นกัน โดยทำอันดับสูงสุดอยู่ที่อันดับ 18
มินิอัลบั้มนี้ยังได้วางขายในประเทศไต้หวัน ซึ่งรวมไปถึงเพลง "The Day You Went Away" เวอร์ชันภาษาจีนกลาง โดยได้ดัดแปลงมาจากเวอร์ชันของนักร้องสาว ซินดี้ หวัง (Cyndi Wang) และเวอร์ชันต้นฉบับของวงเอ็มทูเอ็ม (M2M)
ในวันที่ 18 พฤศจิกายน 2553 ออเรนจ์คาราเมลได้ออกมินิอัลบั้มชุดที่สอง The Second Mini Album โดยมีซิงเกิล "A~ing♡" เป็นซิงเกิลโปรโมท มินิอัลบั้มชุดที่สองนี้ทำอันดับยอดขายอยู่ที่อันดับ 10 และซิงเกิลโปรโมท "A~ing♡" ทำอันดับสูงสุดอยู่ที่อันดับ 5 ในชาร์ตเพลง ต่อมาได้ออกซิงเกิลที่สองของมินิอัลบั้มนี้ "Not Yet..." ซึ่งทำอันดับสูงสุดอยู่ที่อันดับ 42 ในชาร์ตเพลง
2554: "Bangkok City", "Shanghai Romance"
ในวันที่ 30 มีนาคม 2554 ออเรนจ์คาราเมลได้ออกซิงเกิล "Bangkok City" (แบงคอก ซิตี) ซึ่งเป็นซิงเกิลในโปรเจกต์ "One Asia" ซิงเกิลนี้สามารถทำอันดับสูงสุดอยู่ที่อันดับ 3 ในชาร์ตเพลง ซึ่งถือว่าเป็นซิงเกิลที่ประสบความสำเร็จในชาร์ตเพลงสูงที่สุดของออเรนจ์คาราเมลจนถึงปัจจุบัน
ในวันที่ 13 ตุลาคม 2554 ออเรนจ์คาราเมลได้ต่อยอดความสำเร็จของโปรเจกต์ "One Asia" ด้วยการออกซิงเกิล "Shanghai Romance" ซึ่งได้รับผลตอบรับที่ดีเช่นเดียวกัน โดยทำอันดับสูงสุดอยู่ที่อันดับ 8 ในชาร์ตเพลง ต่อมาซิงเกิลนี้ได้ถูกนำมาทำใหม่เป็นเวอร์ชันภาษาญี่ปุ่น โดยเป็นซิงเกิลพิเศษที่อยู่ในอัลบั้ม Playgirlz ซึ่งเป็นอัลบั้มภาษาญี่ปุ่นชุดแรกของอาฟเตอร์สกูล
2555: อัลบั้มเต็มชุดแรก "Lipstick"
ออเรนจ์คาราเมล เปิดตัวที่ประเทศญี่ปุ่นครั้งแรกในวันที่ 5 กันยายน 2555 ด้วยการออกซิงเกิลแรก "My Sweet Devil" ซึ่งเป็นการนำเอาเพลงของนักร้องดูโอยอดนิยมในยุค 1970 อย่างวง แคนดีส์ (Candies) มาทำใหม่ในสไตล์ของออเรนจ์คาราเมล
ในสัปดาห์ต่อมา ออเรนจ์คาราเมลกลับมายังเกาหลีใต้ และได้ออกอัลบั้มเต็มชุดแรกของพวกเธอ Lipstick ในวันที่ 13 กันยายน 2555 โดยมีซิงเกิลชื่อเดียวกับอัลบั้ม "Lipstick" เป็นซิงเกิลโปรโมท ซึ่งซิงเกิล "Lipstick" นี้สามารถทำอันดับสูงสุดอยู่ที่อันดับ 5 ในชาร์ตเพลง
2556: อัลบั้มภาษาญี่ปุ่นชุดแรก "Orange Caramel"
ในวันที่ 13 มีนาคม 2556 ออเรนจ์คาราเมลได้ออกอัลบั้มเต็มภาษาญึ่ปุ่นชุดแรก "Orange Caramel"
2557: "Catallena", "My Copycat"
ในวันที่ 12 มีนาคม 2557 ออเรนจ์คาราเมล ได้ออกซิงเกิล "Catallena" ซึ่งเป็นซิงเกิลที่สามของพวกเธอ โดยการออกซิงเกิลครั้งนี้นับเป็นการกลับมาออกผลงานเพลงที่เกาหลีใต้อีกครั้งในรอบ 1 ปี 6 เดือน ของออเรนจ์คาราเมล ซิงเกิล "Catallena" นี้สามารถทำอันดับสูงสุดอยู่ที่อันดับ 6 ในชาร์ตเพลง
ในวันที่ 18 สิงหาคม 2557 ออเรนจ์คาราเมลได้ปล่อยซิงเกิลที่ 4 "My Copycat" ซึ่งซิงเกิลนี้ทำยอดขายอยู่ในอันดับที่ 8 ของอัลบั้มชาร์ต และอยู่ในอันดับที่ 16 ของดิจิตอลซิงเกิลชาร์ต ซึ่งต่อมาในวันที่ 3 กันยายน ก็ได้ปล่อยมิวสิควิดีโอเพลงที่ 2 ของซิงเกิลอัลบั้มชุดนี้ ชื่อว่า "The Gangnam Avenue" ออกมา
รายชื่อผลงานเพลง
บทความหลักดูบทความที่ รายชื่อผลงานของวงออเรนจ์คาราเมล
พันธมิตรสายการบิน
พันธมิตรสายการบิน คือ การรวมกลุ่มกันระหว่างสายการบินสองสายหรือมากกว่าขึ้นไป โดยมีจุดมุ่งหมายเพื่อให้ความร่วมมือกันในด้านต่างๆ เช่น ข้อตกลงการบินโดยใช้รหัสเที่ยวบินร่วมกัน (หรือบางครั้งอาจไม่ได้ใช้รหัสเที่ยวบินร่วมกัน แต่สามารถเชื่อมต่อเที่ยวบินกันระหว่างเที่ยวบินในพันธมิตรฯ สองเที่ยวบินหรือมากกว่า), จัดตั้งรายการสะสมแต้มการบินร่วมกัน, การประชาสัมพันธ์ร่วมกันในนามพันธมิตรสายการบิน เป็นต้น พันธมิตรสายการบินที่สำคัญๆ มีอยู่สามกลุ่มได้แก่ สตาร์อัลไลแอนซ์, วันเวิลด์และสกายทีม
นอกจากนี้ยังมีพันธมิตรสายการบินกลุ่มอื่นอีก เช่น วานิลลาอัลไลแอนซ์ ที่เป็นการรวมกลุ่มกันของสายการบินในประเทศหมู่เกาะในมหาสมุทรอินเดีย, ยู-ฟลายอัลไลแอนซ์ และ แวลูอัลไลแอนซ์ ที่เป็นการรวมกลุ่มกันของสายการบินต้นทุนต่ำ รวมถึงพันธมิตรสายการบินขนส่งสินค้า ได้แก่ สกายทีมคาร์โก (SkyTeam Cargo) และวาวคาร์โกอัลไลแอนซ์ (WOW Cargo Alliance)
สำหรับกลุ่มของสายการบินที่เป็นเครือเดียวกันทั้งหมดหรือใช้ชื่อยี่ห้อเดียวกันอยู่แล้วทั้งหมดตั้งแต่ต้น เช่น กลุ่มแอร์เอเชีย หรือกลุ่มไลอ้อนแอร์ นั้นไม่ถือว่าเป็นพันธมิตรสายการบิน
พันธมิตรสายการบินที่สำคัญ
ข้อมูล ณ เดือนกันยายน พ.ศ. 2562
พันธมิตรสายการบินอื่นๆ
วานิลลาอัลไลแอนซ์ (Vanilla Alliance หรือ Alliance Vanille) เป็นการรวมกลุ่มกันของสายการบินในประเทศหมู่เกาะในมหาสมุทรอินเดีย ก่อตั้งเมื่อ ค.ศ. 2015 มีสมาชิก 5 รายคือ
ยู-ฟลายอัลไลแอนซ์ (U-FLY Alliance) ก่อตั้งเมื่อ ค.ศ. 2016 มีสมาชิกเป็นสายการบินต้นทุนต่ำ 5 รายคือ
แวลูอัลไลแอนซ์ (Value Alliance) ก่อตั้งเมื่อ ค.ศ. 2016 ปัจจุบันมีสมาชิกเป็นสายการบินต้นทุนต่ำ 5 รายคือ ไทเกอร์แอร์ออสเตรเลีย (ผู้ร่วมก่อตั้ง) ได้ออกจากการเป็นสมาชิกไปในปี ค.ศ. 2018 และ วานิลลาแอร์ ผู้ร่วมก่อตั้งแวลูอัลไลแอนซ์อีกรายกำลังจะปิดตัวลงเพื่อควบรวมกิจการกับสายการบินพีช จึงออกจากการเป็นสมาชิกตั้งแต่วันที่ 30 มีนาคม 2019 ส่วนนกสกู๊ตได้ปิดกิจการลงใน ค.ศ. 2020 จึงพ้นสมาชิกภาพไป
ธงการปฏิวัติอาหรับ
ธงขบวนการปฏิวัติอาหรับ เป็นธงที่ถูกกำหนดขึ้นโดยขบวนการชาตินิยมอาหรับ เพื่อใช้เป็นสัญลักษณ์ในการต่อต้านการปกครองของจักรวรรดิออตโตมาน ในช่วงสงครามโลกครั้งที่ 1 ลักษณะเป็นธงสี่เหลี่ยมผืนผ้า พื้นเป็นแถบสีดำ สีเขียว และสีขาว แบ่งตามแนวนอนของธง ที่ด้านคันธงนั้นเป็นรูปสามเหลี่ยมหน้าจั่วสีแดง ธงดังกล่าวนี้ถือเป็นต้นแบบของธงชาติของประเทศอาหรับต่างๆ ในเวลาต่อมาด้วย
ประวัติ
ธงขบวนการปฏิวัติอาหรับนี้ออกแบบโดยเซอร์ มาร์ก ซีเกส (Sir Mark Sykes) นักการทูตของสหราชอาณาจักร เพื่อสร้างความรู้สึกร่วมของบรรดาชนชาติต่างๆ ในตะวันออกกลางเกิด "ความเป็นอาหรับ" ขึ้น และต่อต้านอำนาจของจักรวรรดิออตโตมาน แม้ว่าการเคลื่อนไหวของขบวนการปฏิวัติดังกล่าวจะจำกัดอยู่ในวงแคบ แต่ดำเนินการโดยฝ่ายสหราชอาณาจักรมากกว่าจะเป็นฝ่ายอาหรับเองก็ตาม ธงนี้กลับมีอิทธิพลต่อการออกแบบธงชาติต่างๆ ของกลุ่มประเทศอาหรับเป็นจำนวนมากในช่วงหลังสงครามโลกครั้งที่ 1 เช่น จอร์แดน อิรัก ซีเรีย ปาเลสไตน์ เป็นต้น
สีต่างๆ ที่ใช้ในธงนี้ มีความหมายเป็นตัวแทนของรัฐและกลุ่มที่มีอิทธิพลสำคัญในการเมืองอาหรับ 4 กลุ่ม คือ
เนยแข็ง
เนยแข็ง หรือ ชีส (cheese) คือ ผลิตภัณฑ์จากนมซึ่งสามารถผลิตได้จากนมวัวหรือแพะ เป็นต้น ที่ผ่านกระบวนการคัดแยกโปรตีน แล้วนำโปรตีนของนมมาทำการผสมเชื้อรา หรือแบคทีเรีย หรือสารอื่น ๆ แตกต่างกันไปตามแต่ละประเภทของเนยแข็ง ซึ่งแตกต่างจากเนยที่ทำมาจากไขมันของนม
เนยแข็งเป็นอาหารที่มีประวัติศาสตร์ความเป็นมายาวนาน โดยมีปรากฏหลักฐานทางประวัติศาสตร์ที่ชัดเจนที่สุดในคัมภีร์ไบเบิล กลุ่มนักรบทหารโรมันเป็นบุคคลผู้มีบทบาทสำคัญในการเผยแพร่ให้คนทั่วโลกได้รู้จักเนยแข็ง เพราะไม่ว่าจะยกทัพไปที่ใดก็มักจะนำเนยแข็งไปด้วยเสมอและมักจะแบ่งปันเนยแข็งที่มีให้กับคนท้องถิ่นนั้น ๆ โบสถ์จัดว่าเป็นสถานที่เก็บรวบรวมข้อมูลความรู้เกี่ยวกับเนยแข็งที่เด่นชัดที่สุดในสมัยกลาง การจำหน่ายเนยแข็งเพื่อหารายได้เข้าโบสถ์ของบาทหลวงในศาสนาคริสต์ส่งผลให้เกิดเนยแข็งแบบดั้งเดิมที่มีเฉพาะในแต่ละท้องถิ่น และในเวลาต่อมาเนยแข็งท้องถิ่นนี้ได้ถูกพัฒนาปรับปรุงรสชาติให้มีความหลากหลาย จนในปัจจุบันมีเนยแข็งมากกว่า 3,000 ชนิด
หลายคนมีความเข้าใจผิดว่าเนยแข็งและเนยเหลวเป็นอาหารประเภทไขมันเช่นเดียวกัน อันที่จริงแล้วเนยแข็งเป็นผลิตภัณฑ์ที่ได้จากโปรตีนในน้ำนมวัว ในขณะที่เนยเหลวเป็นผลิตภัณฑ์ที่ได้จากไขมันในน้ำนมวัว ดังนั้นเนยแข็งจึงจัดเป็นอาหารจำพวกโปรตีนเหมือนเนื้อสัตว์ และมีคุณค่าทางโภชนาการไม่แพ้น้ำนมวัว เนยแข็งให้สารอาหารจำพวก แคลเซียม โปรตีน ฟอสฟอรัส วิตามินบี 12 สังกะสี และไขมัน แต่ให้น้ำตาลแล็กโทสในปริมาณที่น้อยกว่าในน้ำนม ผู้ที่มีปัญหาในการดื่มนมจึงสามารถหันมารับประทานเนยแข็งแทนเป็นทางออกแทนได้
ชื่อ
ชีสมีรากศัพท์มาจากคำภาษาละตินว่า caseus รากศัพท์ caseus ในภาษาละตินนี้เป็นรากศัพท์ของคำว่าเนยแข็งในภาษาอื่น ๆ อีกมากมาย เช่น queso ใน ภาษาสเปน queijo ในภาษาโปรตุเกส keju ในภาษามลายู cacio ในภาษาอิตาลี เป็นต้น caseus มีความเกี่ยวข้องและใกล้เคียงกับคำว่า casein ในปัจจุบัน ศัพท์คำนี้มีความหมายถึง ก้อนโปรตีนที่ได้จากน้ำนมวัวซึ่งเป็นส่วนประกอบสำคัญของเนยแข็ง เนยแข็ง หรือ ชีส (Cheese) เป็นสิ่งที่คนไทยมักจะเรียกว่า เนย ด้วยความเข้าใจผิด เพราะเห็นว่ามีลักษณะคล้ายคลึงกัน เป็นผลิตภัณฑ์ที่ได้มาจากนมเหมือนกัน ดังนั้นจึงคิดเข้าใจว่าเป็นอาหารประเภทเดียวกัน ในความเป็นจริงแล้วเนยแข็งไม่ถือว่าเป็นเนย เพราะเนยแข็งเป็นการนำเอาส่วนโปรตีนของนมมาใช้แปรรูป ต่างจากเนยที่นำเอาส่วนของไขมันมาใช้ ดังนั้นในทางโภชนาการเนยและเนยแข็งจึงจัดว่าเป็นอาหารคนละประเภทกัน เนื่องจากในนมมีโปรตีนคุณภาพดีอยู่ในจำนวนมาก ดังนั้นวิธีการแยกเอาโปรตีนออกมาจากนม จึงทำโดยการเติมเอนไซม์เอนไซม์เรนนิน หรือ เรนเนต ที่สกัดได้มาจากกระเพาะสัตว์ และ ไคโมซิน เอนไซม์ที่สกัดได้มาจากแบคทีเรีย เมื่อใส่เอนไซม์เหล่านี้ลงไปในน้ำนมแล้วเอนไซม์จะทำหน้าที่ย่อยโปรตีน ส่งผลให้โปรตีนที่แขวนลอยอยู่ในนม แยกตัวออกมาจับตัวเป็นก้อน เรียกว่า เคิร์ด ก้อนโปรตีนหรือเคิร์ดที่ว่านี้ หากได้มาจากนมสดจะมีไขมันปนอยู่ด้วยส่วนหนึ่ง หากได้มาจากนมขาดมันเนยหรือนมพร่องมันเนย ไขมันที่ติดมาจะมีน้อยลงจนแทบจะเป็นโปรตีนล้วน ๆ เมื่อนำก้อนโปรตีนนี้มาบ่มกับแบคทีเรียอีกครั้งก็จะก่อให้เกิดเนยแข็งสารพัดชนิด แล้วแต่กระบวนการบ่ม ดังนั้นเนยแข็งจึงจัดเป็นอาหารจำพวกโปรตีนเหมือนเนื้อสัตว์
ความแตกต่างของเนยแข็ง
ความแตกต่างของเนยแข็งขึ้นอยู่กับ ประเภทและชนิดของน้ำนมที่นำมาใช้ในการผลิต ขึ้นอยู่กับประเภทของแบคทีเรียที่นำมาใช้ในการหมัก ขึ้นอยู่กับระยะเวลาที่ใช้ในการเก็บ และยังขึ้นอยู่กับขั้นตอนวิธีการผลิตที่แต่ละชนิดจะมีวิธีการผลิตแตกต่างกันไป  นอกจากนี้การเพิ่มส่วนผสมเช่น สมุนไพร เครื่องเทศ ยังเป็นการเพิ่มความหลากหลายให้กับเนยแข็งด้วย เนยแข็งเป็นอาหารที่มีประโยชน์หลายประการอีกทั้งยังเหมาะสำหรับนักท่องเที่ยวในการใช้ประทังความหิว เพราะสะดวกในการพกพา สามารถเก็บรักษาได้นาน ให้สารอาหารที่จำเป็นต่อร่างกายโดยเฉพาะ โปรตีน แคลเซียม ไขมัน วิตามินบี 12 สังกะสีและฟอสฟอรัส นอกจากนี้เนยแข็งยังมีน้ำตาลแลคโตสในปริมาณที่ต่ำกว่าน้ำนม ดังนั้นการรับประทานเนยแข็งจึงส่งผลดีแก่ผู้ที่มีปัญหาในการดื่มนมอีกด้วย
ประวัติของเนยแข็ง
เนยแข็งนั้นเกิดด้วยความบังเอิญจากการเดินทางของชนเผ่าเร่ร่อนเบดูอินในทะเลทราย เนื่องจากชายอาหรับคนหนึ่งได้พยายามนำน้ำนมบรรทุกไว้บนหลังอูฐเพื่อใช้เป็นเสบียงอาหารระหว่างการเดินทาง จึงนำกระเพาะอาหารของแพะมาใช้เป็นภาชนะบรรจุน้ำนมไว้ภายใน ขณะที่เดินทางนั้นกระเพาะอาหารของแพะได้รับความร้อนจากอากาศในทะเลทรายและบวกกับการถูกเขย่าตลอดระยะทาง ส่งผลให้เอนไซม์เรนนินในกระเพาะสัตว์ไปแยกน้ำและไขมันในนมออกจากกัน เมื่อชายผู้นี้เกิดความกระหายหมายจะดื่มน้ำนมก็ต้องประหลาดใจเมื่อเค้าพบกับก้อนนมแทน ชายผู้นี้จึงนำก้อนนมที่ได้มาใช้รับประทานเป็นอาหารแทน และกลายเป็นที่มาของการผลิตเนยและเนยแข็งในปัจจุบัน
ในสมัยกรีกโบราณมีหลักฐานการบันทึกว่า อริสเตอุส บุตรชายแห่งเทพเจ้าอะพอลโลเป็นผู้ค้นพบวิธีการผลิตเนยแข็ง แต่ก็มีอีกหลายคนที่เชื่อว่าชนเผ่าเบดูอินเป็นผู้นำความรู้มาถ่ายทอดต่อให้กับโรมันโบราณอีกที อย่างไรก็ตามชาวโรมันถือว่าเนยแข็งเป็นอาหารประจำวันที่สำคัญ บ้านของชาวโรมันในสมัยโบราณจึงมีห้องสำหรับเก็บเนยแข็งทุกหลังคาเรือน ทหารโรมันเป็นกลุ่มคนที่มีอิทธิพลอย่างมากในการเผยแพร่เนยแข็งให้คนทั่วโลกได้รู้จัก เพราะเมื่อใดก็ตามที่กองทหารโรมันออกศึกไปที่ใด ทหารเหล่านี้มักจะแบ่งปันเนยแข็งส่วนหนึ่งให้กับทหารท้องถิ่นบริเวณนั้นด้วย ดังนั้นเนยแข็งจึงถูกเผยแพร่เป็นที่รู้จักไปทั่วยุโรป
ต่อมาในสมัยกลางบาทหลวงในคริสต์ศาสนาได้ผลิตเนยแข็งออกจำหน่ายเพื่อเป็นการหารายได้เข้าโบสถ์ ส่งผลให้โบสถ์เปลี่ยนสถานะจากที่เคยเป็นเพียงศาสนสถานมาเป็นแหล่งรวบรวมความรู้เกี่ยวกับกรรมวิธีการผลิตเนยแข็งด้วย หลังจากนั้นเป็นต้นมาเนยแข็งก็ได้รับการปรับปรุงรสชาติและกลิ่นไปตามความหลากหลายของวัตถุดิบในแต่ละท้องถิ่น จนก่อให้เกิดเนยแข็งแบบดั้งเดิม (Traditional Cheese) ที่จะมีเฉพาะท้องถิ่นนั้น ๆ แต่เนื่องจากในแต่ละท้องถิ่นมีการผลิตเนยแข็งชนิดใหม่ ๆ ออกมาอย่างสม่ำเสมอบวกกับในยุคนั้นเกิดการผลิตเนยแข็งในระบบโรงงานอุตสาหกรรมที่เน้นแต่ปริมาณผลผลิต วิธีการทำเนยแข็งแบบดั้งเดิมจึงค่อย ๆสูญหายไป ปัจจุบันนี้มีเพียง หกประเทศเท่านั้นที่ยังคงรักษาวิธีการผลิตเนยแข็งแบบดั้งเดิมไว้อยู่ ได้แก่ ประเทศ อิตาลี ฝรั่งเศส เยอรมนี อังกฤษ สวิตเซอร์แลนด์ เนเธอร์แลนด์ โดยเฉพาะในประเทศอิตาลี และฝรั่งเศส ที่มีระบบการันตีคุณภาพและมาตรฐานของเนยแข็งแบบดั้งเดิม ซึ่งช่วยรักษาเอกลักษณ์ของเนยแข็งมาจนถึงปัจจุบัน
ประเภทของเนยแข็ง
เนยแข็งมีมากกว่า 3,000 ชนิดทั่วโลก ดังนั้นเกณฑ์การแบ่งประเภทและชนิดของเนยแข็งจึงมีความหลากหลาย เนยแข็งบางประเภทแม้จะมีลักษณะเหมือนกันทุกประเภทแต่ก็มีชื่อเรียกต่างกันตามแต่ละท้องถิ่น วิธีการจำแนกประเภทของเนยแข็งจึงทำได้โดยอาศัยหลักเกณฑ์บางอย่าง เช่น ชนิดของน้ำนมที่ใช้ ระยะเวลาในการบ่ม เชื้อราที่ใส่ลงไปเพื่อแยกไขมันออกจากน้ำนม อุณหภูมิที่ใช้ในการหมักบ่ม พื้นผิวและความราบเรียบของเนยแข็ง ดังนั้นเนยแข็งจึงสามารถแยกออกเป็นห้าประเภทใหญ่ดังนี้
เนยแข็งประเภท Soft-White Cheese
เนยแข็งประเภท Soft-White Cheese คือ เนยแข็งที่ทำจากนมที่มีความเข้มข้นของครีมสูง และเนื้อในจึงมีลักษณะเป็นครีมแข็ง ผิวนอกจะค่อนข้างบาง เมื่อทานแล้วจะค่อยๆละลายในปาก มีความชื้นน้อยกว่าเนยแข็งประเภท Fresh Cheese และจะต้องผ่านกระบวนการบ่มด้วยราสีขาวก่อนนำมาบริโภค เช่น บรี (Brie), กามาแบร์ (Camembert), Neufchatel
เนยแข็งประเภท Natural-Rind Cheese
เนยแข็งประเภท Natural-Rind Cheese คือ เนยแข็งที่ทำจากนมแพะตามแบบฝรั่งเศส มีพัฒนาการมาจากเนยแข็งประเภท Fresh Cheese แต่จะต้องผ่านการขับน้ำทิ้งมากกว่าจึงมีความชื้นน้อยกว่า หลังจากการบ่มเนยแข็งประเภทนี้จะมีรอยย่นพื้นบนผิวรอบนอกมาก มีรสชาติที่เด่นขึ้นด้วย เนยแข็งประเภทนี้จะบ่มด้วยราสีฟ้าค่อนข้างเทา มีจุดสีน้ำเงินออกน้ำตาลที่ผิวเนยแข็ง และเมื่อมีอายุมากขึ้นก็จะมีกลิ่นแรงขึ้นด้วย เช่น Crottin de Chavignol, Sainte-Maure de Touraine
เนยแข็งประเภท Wash-Rind Cheese
เนยแข็งประเภท Wash-Rind Cheese คือ เนยแข็งผิวนอกมีความเหนียวและมีสีน้ำตาลส้ม ซึ่งเกิดจากการล้างด้วยน้ำเกลือระหว่างการบ่ม มีตั้งแต่กลิ่นหอมจากเครื่องเทศไปจนถึงกลิ่นฉุน เช่น Herve, Limburger, เมิงสแตร์ชีส
เนยแข็งประเภท Hard Cheese
เนยแข็งประเภท Hard Cheese คือ เนยแข็งที่แข็งเกิดจากการนำหางนมออกไปมากจนความชื้นในเนยแข็งเหลือเพียงเล็กน้อย เปลือกเนยแข็งจะหนา เนื้อแข็ง ใช้เวลาบ่มนาน เช่น เชดดาร์ชีส (Cheddar), เอมเมนตาลชีส (Emmental), เกาดาชีส (Gouda), เปโกรีโน (Pecorino), Romano, Beaufort
การแบ่งเนยแข็งออกเป็น 5 ประเภทที่ได้กล่าวไปนี้เป็นเพียงตัวอย่างของการแบ่งประเภทเนยแข็งเพียงคร่าว ๆ ในความเป็นจริงแล้วเนยแข็งทั้ง 5 ประเภทยังสามารถแบ่งย่อยได้อีก เช่น แบ่งตามประเทศที่ผลิต แบ่งตามการกดอัดและการปรุงแต่ง แบ่งตามใยหุ้มเชื้อรา เป็นต้น
เนยแข็ง ครีมสด โยเกิร์ต และผลิตภัณฑ์ได้จากน้ำนมต่างมีคุณค่าทางโภชนาการที่ใกล้เคียงกันมาก เนยแข็งจะให้สารอาหารจำพวก โปรตีน แคลเซียม ฟอสฟอรัส สังกะสี วิตามินบี 12 ที่สูงไม่แพ้นม แต่ข้อดีของเนยแข็งคือให้สารอาหารจำพวกน้ำตาลแลคโตสในปริมาณที่ต่ำกว่าในน้ำนม ดังนั้นการรับประทานเนยแข็งจึงเป็นทางออกที่ดีสำหรับผู้ที่มีปัญหาในการดื่มนม
สำหรับคนที่มีปัญหาในการดื่มนมเนื่องจากร่างกายขาดน้ำย่อยแลคโตสหรือมีน้ำย่อยชนิดนี้ในปริมาณที่น้อย เมื่อดื่มน้ำนมเข้าไปแล้วร่างกายไม่สามารถย่อยน้ำตาลแลคโตสในนมได้ ส่งผลให้เกิดการตกค้างของน้ำตาลแลคโตสในร่างกาย การหมักหมมนี้จะทำให้เกิดแก๊สและกรดในที่สุด ส่งผลให้ผู้รับประทานมีอาการท้องอืด ท้องเฟ้อและท้องเสียในเวลาต่อมา ดังนั้นจึงควรเลือกรับประทานเนยแข็งแทนการดื่มนม
นอกจากนี้เนยแข็งยังอุดมไปด้วยสารอาหารที่เหมาะสำหรับเด็กวัยเจริญเติบโต เพราะเนยแข็งให้พลังงาน แคลเซียม และโปรตีนสูง โดยเฉพาะโปรตีนและแคลเซียมซึ่งเป็นส่วนประกอบสำคัญของกระดูก ช่วยเสริมสร้างให้กระดูกแข็งแรงและป้องกันโรคกระดูกพรุน อีกทั้งเนยแข็งยังมีประโยชน์ต่อสุขภาพฟัน ช่วยป้องกันฟันผุ โดยโปรตีนในรูปของแคลเซียมและฟอสฟอรัสในเนยแข็งจะเป็นตัวช่วยป้องกันสารเคลือบฟัน อีกทั้งยังช่วยเพิ่มฟองน้ำลายที่ช่วยล้างกรดและน้ำตาลในช่องปากอันเป็นสาเหตุของฟันผุ แม้ว่าเนยแข็งจะมีปริมาณไขมันมากกว่าน้ำนมแต่ก็เป็นอาหารที่อุดมไปด้วยสารอาหารที่เป็นประโยชน์ต่อร่างกาย สำหรับผู้ที่มีปัญหาเรื่องน้ำหนักและคอเลสเตอรอล แต่ชื่นชอบการรับประทานเนยแข็งก็สามารถเลือกบริโภคเนยแข็งที่ทำจากนมไขมันต่ำหรือปราศจากไขมันได้ตามท้องตลาดทั่วไป โดยไม่ต้องกังวลกับปัญหาที่จะตามมาในภายหลัง
รายชื่อชนิด
เนยแข็งที่ผลิตกันปัจจุบันนี้ มีจำนวนหลากหลาย สามารถแบ่งกันได้เป็นร้อยชนิด ซึ่งมีความหลากหลายทั้งรสชาติ สี และแต่ละชนิดต่างมีลักษณะเฉพาะตัวไม่ซ้ำกัน ตัวอย่างของเนยแข็งชนิดต่างๆ
เจตนา นาควัชระ
ศาสตราจารย์เกียรติคุณ เจตนา นาควัชระ (เกิด 19 กรกฎาคม พ.ศ. 2480) เป็นนักวิชาการและอาจารย์มหาวิทยาลัยชาวไทย ปัจจุบันเป็นศาสตราจารย์เกียรติคุณสาขาภาษาเยอรมัน มีผลงานสำคัญด้านภาษาและวรรณคดีเยอรมัน วรรณคดีเปรียบเทียบ การวิจารณ์ศิลปะ และการอุดมศึกษา เขาได้รับปริญญาดุษฏีบัณฑิตกิตติมศักด์จากมหาวิทยาลัยไทยรวม 5 แห่งและมหาวิทยาลัยทือบิงเงินในเยอรมนี และยังได้รับรางวัลที่สำคัญได้แก่ เหรียญเกอเธ่ รางวัลการวิจัยมูลนิธิฮุมบ็อลท์ ทุนเมธีวิจัยอาวุโส สกว. และรางวัลนราธิป
เจตนาเกิดในครอบครัวที่มีบิดามารดาเป็นครู เขาเป็นบุตรคนสุดท้องของครอบครัว เมื่อจบชั้นมัธยมศึกษาสอบได้อันดับหนึ่งในแผนกอักษรศาสตร์ของประเทศไทย ต่อมาได้รับทุนรัฐบาลไทยไปศึกษาต่อในยุโรปตั้งแต่ปริญญาตรีจนสำเร็จปริญญเอก เขามีโอกาสได้เป็นนักวิชาการแลกเปลี่ยนในสหรัฐอเมริกาและสหพันธ์สาธารณรัฐเยอรมนีหลายครั้งด้วยทุนสนับสนุนจากต่างประเทศ เจตนาจึงเป็นผู้มีบทบาทสำคัญในการเป็นตัวเชื่อมโลกวิชาการตะวันตกเข้ากับประเทศไทย
ในฐานะนักวิชาการ งานของเจตนาในระยะแรกประกอบด้วยวรรณคดีเปรียบเทียบและวรรณคดีเยอรมัน นอกจากนี้เจตนาเขียนหนังสือ บทความสำหรับผู้อ่านทั่วไป และผู้อ่านทางวิชาการโดยใช้ภาษาไทยอันเป็นภาษาแม่ รวมถึงภาษาอังกฤษ ภาษาเยอรมัน และภาษาฝรั่งเศส เขาได้เป็นที่รู้จักในประเทศไทยในช่วงหลังผ่านงานเขียนและการบรรยายจากผลงานการวิจารณ์ศิลปะ รวมถึงการอาสาเป็นผู้นำทางความคิดในวิชาการด้านมนุษยศาสตร์
ในทางบริหารเจตนาเคยดำรงตำแหน่งรองผู้อำนวยการของสำนักเลขาธิการซีมีโอ คณบดีคณะอักษรศาสตร์ มหาวิทยาลัยศิลปากร และรองอธิการบดีมหาวิทยาลัยศิลปากร รวมถึงมีบทบาทสำคัญในการบริหารงานการอุดมศึกษาในประเทศไทยด้วยการเป็นกรรมการสภามหาวิทยาลัยของรัฐหลายแห่ง กรรมการทบวงมหาวิทยาลัย และกรรมการข้าราชการพลเรือนในสถานบันอุดมศึกษา
ชีวิตช่วงแรกและการศึกษา
เจตนาสำเร็จปริญญาอักษรศาสตรบัณฑิต สาขาภาษาปัจจุบัน (เกียรตินิยม) จากมหาวิทยาลัยเคมบริดจ์ จากนั้นย้ายไปศึกษาต่อที่ประเทศเยอรมนีโดยมีศาสตราจารย์ควร์ท ไวส์ เป็นที่ปรึกษาหลักเมื่อ พ.ศ. 2504 ต่อมาได้สำเร็จปริญญาเอก ในสาขาวรรณคดีเปรียบเทียบ เกียรตินิยมดีมาก (magna cum laude) จากมหาวิทยาลัยทือบิงเงินเมื่อ พ.ศ. 2508
นอกจากควร์ท ไวส์ ที่ปรึกษาวิทยานิพนธ์ระดับปริญญาเอกของเจตนา และเอเบอร์ฮาร์ท เล็มเมิร์ท ที่ปรึกษาทางวิชาการอีกคนหนึ่งในเยอรมนีที่ทำหน้าที่เป็นพี่เลี้ยงทางวิชาการให้แก่เขาเสมอมา การวิจารณ์ศิลปะและวรรณกรรมของเจตนาได้รับอิทธิพลจาก ชาร์ลส์ โบดแลร์, แบร์ท็อลท์ เบร็ชท์, อัลแบร์ กามูส์, เนวิลล์ คาร์ดัส, ไรน์โฮลด์ กริมม์, อเล็คซันเดอร์ ฟ็อน ฮุมบ็อลท์, แฟรงก์ เรย์มอนด์ ลีวิส, เอกวิทย์ ณ ถลาง, โรนัลด์ พีค็อก, ซูโจโน จูเน็ด ปุซโปเนโกโร, ฟรีดริช ชิลเลอร์, อ็อสคาร์ วัลท์เซิล, และ เรเน เว็ลเล็ก เขาและผู้ร่วมงานรุ่นหลังต่างเป็นแรงขับเคลื่อนสำคัญในการสร้างระบบอุดมศึกษาในอุดมคติที่ได้ริเริ่มไว้โดย หม่อมหลวงปิ่น มาลากุล อดีตรัฐมนตรีว่าการกระทรวงศึกษาธิการและอดีตอธิการบดีมหาวิทยาลัยศิลปากรในการก่อตั้งวิทยาเขตพระราชวังสนามจันทร์
รับราชการในกระทรวงศึกษาธิการและมหาวิทยาลัยศิลปากร
เจตนากลับมารับราชการในประเทศไทยเมื่อ พ.ศ. 2509 สังกัดกระทรวงศึกษาธิการ จนถึง พ.ศ. 2511 จึงย้ายไปเป็นอาจารย์สังกัดสำนักนายกรัฐมนตรี ณ มหาวิทยาลัยศิลปากร วิทยาเขตพระราชวังสนามจันทร์ จังหวัดนครปฐม และได้ริเริ่มหลักสูตรภาษาเยอรมันในฐานะอาจารย์รุ่นแรก แล้วไปปฏิบัติงานในองค์การสำนักงานเลขาธิการรัฐมนตรีศึกษาแห่งเอเชียตะวันออกเฉียงใต้ (Southeast Asia Ministers of Education Organization Secretariat เรียกโดยย่อว่า SEAMEO หรือ ซีมีโอ) ระหว่างเวลาที่ปฏิบัติงานอยู่รวม 4 ปี เขาได้รับเหรียญเกอเธ่อ เมื่อ พ.ศ. 2515 และได้ดำรงตำแหน่งรองผู้อำนวยการของสำนักเลขาธิการซีมีโอในช่วงสองปีสุดท้าย
ต่อมาเจตนาได้กลับเข้ามาปฏิบัติราชการในมหาวิทยาลัยศิลปากรเมื่อ พ.ศ. 2519 โดยเข้าดำรงตำแหน่งบริหาร ได้แก่ คณบดีคณะอักษรศาสตร์ มหาวิทยาลัยศิลปากร (พ.ศ. 2519–2522) และรองอธิการบดีฝ่ายวิชาการและวางแผนพัฒนา (พ.ศ. 2522–2524) ระหว่างที่ดำรงตำแหน่งได้สนับสนุนให้จัดตั้งภาควิชาสังคมศาสตร์ขี้นในคณะ และรับผิดชอบโครงการจัดตั้งศูนย์วิจัย ต่อมาเขาได้รับพระบรมราชโองการโปรดเกล้า ฯ ให้ดำรงตำแหน่งศาสตราจารย์เมื่อ พ.ศ. 2526
ด้วยการสนับสนุนของมูลนิธิฟูลไบรท์ เจตนาเป็นนักวิชาการอาคันตุกะที่มหาวิทยาลัยมิชิแกน แอนน์ อาร์เบอร์สองครั้งเมื่อ พ.ศ. 2528 และ 2535 และเป็นศาสตราจารย์อาคันตุกะที่มหาวิทยาลัยแคลิฟอร์เนีย เบิร์กลีย์ ในปีการศึกษา 2532–2533 นอกจากนี้เจตนาได้กลับไปเยื่อนประเทศเยอรมนีเพื่อทำงานวิชาการอีกหลายครั้งด้วยการสนับสนุนจากมหาวิทยาลัยในเยอรมนี Deutscher Akademischer Austauschdienst (DAAD) และรางวัล Humboldt-Forschungspreis จากมูลนิธิฮุมบ็อลท์
หลังเกษียณอายุราชการ
เมื่อวันที่ 30 กันยายน พ.ศ. 2540 เจตนาเกษียณอายุราชการในตำแหน่งสุดท้าย คือ ศาสตราจารย์ระดับ 11 ซึ่งเป็นตำแหน่งสูงสุดของข้าราชการพลเรือน ในบทสัมภาษณ์ให้กับหนังสือพิมพ์บางกอกโพสต์เมื่อ พ.ศ. 2541 ในคราวเกษียณอายุราชการ เขากล่าวว่าไม่ใช่ว่าเขาต้องการเป็นข้าราชการไปอย่างต่อเนื่อง แต่เพราะด้วยความสำนึกในบุญคุณของรัฐบาลไทยที่ให้ทุนนับสนุนไปศึกษาต่อในยุโรป เจตนามักจะบอกผู้รับทุนรัฐบาลไทยรุ่นหลังเสมอว่า "ทุนนั้นชดใช้หมด แต่บุญคุณใช้อย่างไรก็ไม่มีวันหมด"